คลังลุยเก็บภาษีกองทุนตราสารหนี้
ปลัดคลังเผย เตรียม เสนอ รัฐมนตรี เดินหน้าเก็บภาษีกองทุนตราสารหนี้
19 พ.ค. 2560

ปลัดคลังเผย เตรียม เสนอ รัฐมนตรี เดินหน้าเก็บภาษีกองทุนตราสารหนี้นายสมชัย สัจจพงษ์ ปลัดกระทรวงการคลัง เปิดเผยว่า สำนักงานเศรษฐกิจการคลัง (สศค.) อยู่ระหว่างเสนอนายอภิศักดิ์ ตันติวรวงศ์ รมว.คลัง ให้เก็บภาษีจากกองรวมที่ไปลงในทุนตราสารหนี้ เพื่อให้เกิดความเป็นธรรมเนื่องจากปัจจุบันกองทุนรวมที่ไปลงทุนในตราสารหนี้ไม่ต้องเสียภาษีจากดอกเบี้ยที่ได้รับ แตกต่างจากนักลงทุนที่ไม่ใช่กองทุนหากไปลงทุนในตราสารหนี้ต้องเสียภาษี 15% ของดอกเบี้ยที่ได้รับปลัดคลัง กล่าวว่า การเก็บภาษีจากกองทุนรวมที่ไปลงทุนในตราสารหนี้ไม่ใช่เรื่องผิดปกติ และยังเป็นการวัดฝีมือการบริหารงานของกองทุนรวมอย่างแท้จริงว่าเมื่อต้องเสียภาษีจากการลงทุนในตราสารหนี้ ผลประกอบการจะออกมาดีหรือไม่ จากปัจจุบันได้แต่ต่อไม่ต้องเสียภาษีดังกล่าว"ตอนนี้กองทุนรวมก็รู้ว่าระบบปัจจุบันการเก็บภาษีจากดอกเบี้ยตราสารหนี้ ไม่เป็นธรรมและไม่เสมอภาค ซึ่งที่ผ่านมาผู้บริการกองทุนรวมก็แสดงความเห็นด้วยกับกระทรวงการคลัง ที่ควรเก็บภาษีกองทุนรวมที่ไปลงทุนในตราสารหนี้" นายสมชัย กล่าว